Előadó: Erhardt Gábor és meghívott előadók

Tárgyfelelős: Daragó László

A tantárgy kimérete: 2 kredit

Követelmény: vizsga, de jegy előre megajánlható

TÁRGYLEÍRÁS

A szerves építészet 2. választható tantárgy – az első szemesztertől függetlenül is látogatható – előadásain az organikus és regionalista építészet meghatározó magyar alkotói mutatkoznak be. Célunk az irányzat sokszínűségét, a közösségek, a táj és az épített környezet iránti elkötelezettséget bemutatni.

A több mint 25 éve sikeresen működő alkotóközösség szellemiségét, egyedi látásmódját valló építészek többsége a Budapesti Műszaki Egyetem Építészmérnök Karán diplomázott. Milyen utat jártak be, kiktől tanultak a végzés után, kik voltak Mestereik, hogyan építették fel műhelyüket? Erről számolnak be a szakma Ybl és Kossuth díjas Mesterei.

A félév másik vonulata – gyakorlati, tervezési feladaton keresztül - az idei nyári Visegrádi Építésztábor előkészítése. Az eddigi gyakorlatot folytatva a félév végén készülő féléves tervezési feladat tárgya a nyári táborban megépítendő objektum, amelyet a tervet készítők közösen választanak ki, majd építenek meg.

02.28. Bevezetés – Makovecz Imre és a szerves építészet - Erhardt Gábor

03.07. A Nomád nemzedék - Csernyus Lőrinc

03.14. Pécs szerves / regionalista építészete - Dévényi Sándor

03.21. Tokaj-Hegyalja szerves / regionalista építészete - Salamin Ferenc

03.28. A modernizmus kritikája - lakóépületek - Erhardt Gábor

04.04. Makovecz Imre főépítészi koncepciója ma - Jánosi János

04.11. vázlattervi hét

04.18. Nagy Ervin építészete - Erhardt Gábor

04.25. Balaton-Felvidék szerves / regionalista építészete - Tóth Péter

05.02. Tervezési gyakorlat (féléves feladat)

05.09. Oktatási épületek szerves építészete - Turi Attila

05.16. A modernizmus kritikája – templomok - Erhardt Gábor

05.23. A Visegrádi tábortól a Vándoriskoláig - Erhardt Gábor